TV3, 44 mesos consecutius líder\nTV3 és líder del març per 44è mes consecutiu, rècord històric de lideratge ininterromput mensual, amb una quota del 14,7%, a 1,5 i 3,1 punts de les cadenes classificades en segon i tercer lloc. TV3 continua liderant la franja del "day time" i del "prime time". TV3 ha estat la cadena més vista 23 dies del mes de març i també ha liderat el rànquing de programes 30 dies del mes, i ho ha fet sempre amb un telenotícies. Nou dels quinze programes més vistos del rànquing són de la cadena. Els informatius són líders en totes les edicions, amb excel·lents resultats, i es mantenen al capdavant del rànquing qualitatiu, amb un índex del 8,6. En destaquen les estrenes de "Frederica Montseny. La dona que parla" i "X, la sèrie", i també l'entrevista a la presidenta del Parlament, Laura Borràs, i l'especial de les eleccions del Barça "E21 Eleccions FCB / Els resultats". També el rècord de "Polònia" del dia 18, el més vist de la temporada, després de l'especial de Cap d'Any, i el "30 minuts" del dia 28 "Negar la pandèmia" és el més vist de la temporada. A més, l'emissió d'"Onze" del dia 24 a Esport3 registra el rècord de la temporada. TV3 continua sent la cadena més ben valorada qualitativament, amb un 8,5. I, pel que fa a audiències digitals, el portal de la CCMA, el 324.cat i l'Esport3.cat obtenen bons resultats aquest mes de març, en especial la secció d'Esports del portal, amb un increment del 126%. "Crims" és el més vist a la carta.\n01/04/2021 - 10.53\nTV3 ha tornat a acabar el mes com a líder d'audiència, segons dades de Kantar, i ja són 44 mesos consecutius, el rècord històric de lideratge ininterromput d'una cadena. Aquest març, TV3 ha aconseguit una quota del 14,7%, Ha superat en 1,5 i 3,1 punts les cadenes classificades en segon i tercer lloc, Telecinco i Antena 3.\nTV3 continua sent líder a les franges de "day time", amb una quota del 15,1%, 1,6 punts per sobre de la cadena classificada en segon lloc, Telecinco, i de "prime time", amb una quota del 15,9%, i supera per 2,9 punts la segona classificada, Telecinco.\nTV3 ha liderat l'audiència 23 dies dels 31 del mes de març i el rànquing dels programes més vistos del dia en 30 ocasions, i sempre ho ha fet amb una edició dels telenotícies.\nTambé és la cadena més ben valorada al març, al panel de GfK, amb un 8,5. GfK és l'empresa multinacional alemanya d'investigació i anàlisi de mercat que elabora informes sobre les valoracions qualitatives dels espectadors. Algunes de les televisions públiques més importants d'Europa han fet servir l'estudi qualitatiu "Jurado de Espectadores", de GfK, com per exemple la britànica BBC, l'alemanya ZDF, la neerlandesa NPO, la irlandesa RTÉ, la belga VRT, la russa CTC i també la privada britànica ITV. Actualment, a més de TV3, la BBC i la neerlandesa NPO continuen fent-lo servir i s'hi han afegit les televisions públiques de Mèxic i de Singapur.\nUn mes més, els telenotícies es mantenen líders en totes les edicions i han encapçalat el rànquing dels programes més vistos del dia en 30 ocasions: 22 el "TN vespre", 7 el "TN cap de setmana vespre" i 1 el "TN cap de setmana migdia".\nNou de quinze programes més vistos del rànquing del mes són de TV3, amb el "TN vespre" del dia 18 de març en tercer lloc, amb una quota del 28,2% i 779.000 espectadors; el "Polònia" del 18 va ser quart, amb una quota del 24,3% i 674.000 espectadors; el "TN cap de setmana vespre" del 14 va ser cinquè, amb 669.000 espectadors i un 24,7% de quota. El setè va ser el "TN migdia" del 8 de març, amb 546.000 espectadors i una quota del 30,4%.\nI pel que fa al "TN comarques", el del dia 4 va ser el 24è més vist del mes, amb una quota del 23,3% i 356.000 espectadors, i continua com l'informatiu més ben valorat, segons el panel DE GfK, amb un 8,9.\nLa Setmana de les Dones, "Atrapa'm si pots" i "FAQS" obtenen bons resultats\nLa programació especial que TV3 va dedicar al Dia Internacional de les Dones va ser seguit amb interès pels espectadors. Encapçalada per la pel·lícula "Frederica Montseny. La dona que parla", amb 376.000 espectadors i una quota del 16,2%.\nTambé va destacar "Atrapa'm si pots" del 14 de març, en 17è lloc del rànquing, amb 387.000 espectadors i un 15,5% de quota. I el "FAQS" del dia 20, amb una quota del 17,7%, 326.000 espectadors, i es va situar en 36è lloc dels programes més vistos del mes.\nEl 28è lloc del rànquing va ser per a l'entrevista a la presidenta del Parlament, Laura Borràs, del dia 14 de març, amb 346.000 espectadors i un quota del 14,4%.\nLa sèrie "Com si fos ahir" del dia 5 ocupa el 38è lloc del rànquing, amb una quota del 20,5%. i 320.000 espectadors.\nBons resultats dels programes del "day time" i del "prime time"\nEl "Polònia" del dia 18, amb una quota del 24,3% i 674.000 espectadors, va ser quart i té un 8,8 en qualitat. El "Crims" del dia 1 de març es va situar en desè lloc amb una quota del 19,6% i 495.000 espectadors. L'"Està passant", el programa d'humor dels vespres que es va emetre el dia 8, va ser dotzè, amb una quota del 19,9% i 477.000 espectadors, i té un 8,5 al panel de GfK. A més, el "30 minuts" del dia 28 "Negar la pandèmia" és el més vist de la temporada, amb 439.000 espectadors i un 16,1%.\nAl rànquing del mes també hi destaca "Cuines" del dia 1 de març, en què Marc Ribas va preparar una hamburguesa de llenties, amb una quota del 25,5% i 413.000 espectadors; el "Sense ficció", amb "Em dic Violeta", del 16 de març, amb una quota del 15,7% i 389.000 espectadors, també va obtenir bons resultats.\nEl portal de la CCMA obté molt bons resultats\nPel que fa a les audiències digitals, s'han fet més de 12 milions de reproduccions de vídeo. "Crims" ha estat el programa amb més audiència digital a la carta, amb 164.000 usuaris únics i 671.000 reproduccions. Els 4 vídeos més vists del mes són d'aquest programa. "Com si fos ahir" ha tingut més d'un milió de reproduccions a la carta i ha estat el programa amb més reproduccions del març.\nEl 324.cat torna a pujar, amb una audiència digital de 2,5 milions d'usuaris únics. La secció d'esports del portal de notícies registra la segona millor audiència històrica, amb un increment del 126%.\n"FAQS" ha estat el programa més comentat del mes a Twitter, amb 94.000 missatges.


Quatre morts més al Baix Empordà amb coronavirus • Ràdio Capital de l'Empordà\nQuatre morts més al Baix Empordà amb coronavirus\nEn total, al Baix Empordà hi ha 261 persones confirmades amb la malaltia. 31 més que a l'últim balanç, de dissabte\nLes últimes 48 hores han incrementat en quatre el número de morts amb coronavirus al Baix Empordà. Dues han tingut lloc a l’Hospital de Palamós, i dues a la residència de Palafrugell, segons les dades de l’SSiBE\nLa residència Palafrugell Gent Gran suma 17 morts des que va començar la crisi del coronavirus. L’últim balanç fet públic aquest dimarts per les autoritats sanitàries del Baix Empordà apunta que en els últims dies, des de dissabte, han mort dues persones més. Hi ha 42 residents amb la malaltia i tres, pendents de resultats.\nA l’hospital, amb les dues últimes morts, el balanç de víctimes és de 7. També se segueixen donant altes, i ara hi ha 13 ingressats amb la malaltia i 14 esperant resultats.\nEn total, al Baix Empordà hi ha 261 persones confirmades amb la malaltia. 31 més que a l’últim balanç, de dissabte.\nArticle anteriorPalafrugell posa 140 multes durant la Setmana Santa per saltar-se el confinament\nArticle següent390 actes i dues detencions en el primer mes de confinament, a Platja d’Aro


Més de 30 empreses oferiran una cinquantena de llocs de treball en la Fira TreballemGI - Empordà\nMés de 30 empreses oferiran una cinquantena de llocs de treball en la Fira TreballemGI\nEls propers dies 28 i 29 de març tindrà lloc a l'Auditori Caputxins de Figueres la Fira d'Ocupació Alt Empordà\nLa fira serà a l'Auditori Caputxins de Figueres\nEls propers dies 28 i 29 de març de 2019 tindrà lloc a l'Auditori Caputxins de Figueres la Fira d'Ocupació Alt Empordà. TreballemGi, organitzada conjuntament pels Ajuntaments de Roses, Castelló d'Empúries, Vilafant, Figueres, el Consell Comarcal de l'Alt Empordà i el Servei d'Ocupació de Catalunya amb el suport de la Cambra de Comerç de Girona i el cofinançament del Fons Social de la Unió Europea, el Ministeri de Treball, Migracions i Seguretat Social en el marc del Programa Integral de Cualificación y Empleo.\nLa Fira d'ocupació Alt Empordà. TreballemGi, com en les edicions anteriors, serà un espai d'intermediació d'ofertes de treball on les empreses podran dur a terme entrevistes de selecció amb els candidats/es. A més de les ofertes laborals, s'oferiran tallers per a la recerca de feina i estands informatius de formació a la comarca. Totes les activitats són gratuïtes i es recomana inscripció prèvia.\nEnguany ja han confirmat l'assistència més de 30 empreses i s'oferiran més de 50 ofertes de feina. Les persones interessades en participar-hi poden inscriure's prèviament a la Fira a través de la web: www.treballemgi.cat per a joves de 16 a 29 anys i www.treballemgi45.cat per a majors de 45 anys.


Tal dia com avui - 30 de març: Neix el cantant Eric Clapton | Per No Dir Res\nTal dia com avui - 30 de març: Neix el cantant Eric Clapton\nEfemèrides 30 de març\n1945 Neix Eric Clapton\nHo va fer al Regne Unit l'any 1945 i és conegut per la seva mestria amb la guitarra elèctrica. Clapton és membre del Saló de la Fama del Rock per partida triple; com a membre de Yardbirds, de Cream i per la seva carrera en solitari.\nHa creat èxits com Change the world, Layla, My Father Eyes, Wonderful Tonight o Tears in Heaven, una balada que va escriure després de la tràgica mort del seu fill de 4 anys.\n1964 El mateix dia també va néixer Tracy Chapman\nPerò ella ho va fer l'any 1964 a Ohio. Una cantant americana guanyadora de diversos premis Grammy i coneguda per l'èxit de cançons com Fast Car, Baby Can I hold you, Give me a reason o Talkin' Bout a Revolution\nEl seu primer treball de títol homònim va arribar el 1988 i fins al 2008 ha publicat 8 discs.\n1968 I no acaben els naixements, perquè quatre anys més tard ho faria Celine Dion\nLa cantant va començar la seva etapa d'adolescent cantant en francès, gràcies al fet que el seu mànager i futur marit, René Angelil, va hipotecar la seva casa per poder finançar el seu primer disc.\nDesprés de guanyat alguns premis, va començar una gran època, passant del francès a l'anglès i editant amb l'ajuda d'Angelil, uns discs que van ser molt ben rebuts, convertint-se en una de les artistes pop més importants del moment.\nA finals dels 90 va abandonar la música per poder estar amb la seva família, especialment amb el seu marit que patia un càncer.\nEl seu últim disc es va editar el 2016, el mateix any que moria el seu marit.\n1979 I acabem l'intens dia de naixements amb el de Norah Jones\nLa cantant i pianista va néixer a Nova York l'any 1979 i és coneguda per la seva filla del desaparegut músic hindú Ravi Shankar i de la productora Sue Jones.\nHa guanyat 9 premis Grammy i ha venut més de 40 milions de còpies amb els seus discs. Així mateix també ha participat en algunes produccions cinematogràfiques.


El Halloween com a pretext per crear escultures\nEl Centre Cívic Parc Sandaru ha organitzat un taller familiar adreçat a infants en què han combinat habilitats artístiques amb la seva imaginació\nLluís Cruz | dissabte, 30 d'octubre del 2021, a les 15.00\nHalloween és una festivitat anglosaxona que ha arrelat a casa nostra. Però si de la necessitat se n’ha de fer virtut, també arrela l’art de reciclar i reinventar les tradicions, siguin pròpies o no. És el que han fet al Centre Cívic Parc Sandaru del Fort Pienc.\nCoincidint amb la festivitat, l’equipament ha organitzat un taller familiar anomenat ‘Fes el teu personatge terrorífic!‘, en què si la temàtica ha quedat molt clara, més subtil ha estat la manera de treballar-la.\nAquí trobareu un munt de propostes per viure la nit de Halloween 2021 a Barcelona i la festa de la Castanyada\nL’encarregada d’impartir aquests tallers, Rosa Gómez, ha explicat que “podem ser molt creatius, però a l’hora de fer possible la creativitat hem d’aguantar-la, i aquí és on treballem l’estructura“.\nÉs així com la desena de famílies que han participat en la sessió doble dels tallers d’aquest dissabte han creat les seves figures. Fetes amb materials reciclats i aplicant —de manera conscient o no— conceptes escultòrics i, sobretot, imaginació.\n— centres cívics — Tots Sants — tradicions\n‘No soy vuestro negro’, l’obra inèdita de l’activista nord-americà James Baldwin\nTornen els otakus i la cultura japonesa al Saló del Manga 2021 després de dos anys


Notícies - Uns bessons neixen en un taxi, camí de l'hospital\nLa dona ha parit al descampat que hi ha al costat de la xurreria del passeig d'Olabarria\nUna santcugatenca ha donat a llum bessons, aquest dimarts, dins un taxi, al passeig d'Olabarria. La dona i el seu marit es desplaçaven en direcció al Capio Hospital General de Catalunya (HGC) quan el part s'ha avançat, obligant el taxista a aturar el vehicle i assistir la dona que ha parit una nena i un nen. La mare i les criatures es troben en bon estat.\nEl part s'ha produït a quarts de dues de la matinada d'aquest dimarts, després que un matrimoni resident a Valldoreix sol·licités un taxi per anar d'urgència al Capio HGC. Minuts després de pujar al cotxe, la parella ha demanat el taxista que aturés el vehicle donat que la primera de les criatures ja treia el cap.\nDesprés de trucar una ambulància, el taxi s'ha aturat al descampat que hi ha al costat de la xurreria del passeig d'Olabarria. Allà, el marit i el taxista han assistit la dona que ha donat a llum la primera de les criatures, una nena. El segon dels nadons, un nen, ha nascut just quan l'ambulància ha arribat al lloc dels fets.\nEl taxista Jordi Musoy ha confessat a Cugat.cat que aquest és el primer naixement que assisteix en el taxi després de molts anys d'ofici. Tot i els nervis inicials, Musoy s'ha mostrat molt emocionat d'haver viscut una experiència com aquesta.\nAl principi estava molt nerviós perquè no m'havia trobat mai en una situació semblant. Però un cop hi ets, has d'ajudar en tot el que puguis.\nLa mare i els bessons es troben en bon estat de salut, ingressats al Capio Hospital General de Catalunya.


L’ANC Balaguer ha organitzat 5 autocars en els que només queden les darreres places per fer el complet. La reserva de les places encara es podrà fer aquesta dimarts a la tarda al local que l’entitat ha habilitat al c/ d’Avall on també es poden comprar les samarretes\nEl local del Consell Local per la República de Balaguer viu aquests dies previs a la manifestació de la Diada un ritme frenètic. La venda de samarretes i reserves de places d’autocars per assitir a la manifestació de la Diada s’ha accelerat en els darrers dies fet que ha suposat que a hores d’ara quedin poques places disponibles pels 5 autocars que dimecres sortiran en direcció a Barcelona per assistir a la manifestació organitzada per l’Assemblea Nacional Catalana. Enguany com novetat amb sortida en dos horaris diferents.\nSegons ha informat l’ANC a hores d’ara ja es supera els 300.000 inscrits a la manifestació i s’han venut 240.000 samarretes. Des de la secció local de l’Assemblea confirmen que tot i que el punt àlgid ha estat la darrera setmana, els registres s’assimilen als de diades anteriors.\nLa manifestació s’iniciarà quan passin 14 minuts de les cinc de la tarda a Plaça Espanya i els seus carrers confluents. Es preveu que l’acta pugui durar al voltant de ¾ d’hora i serà una hora després de la finalització quan està prevista la tornada dels autocars en direcció a la capital de la Noguera.


Des de l’any 2014 el consum d’electricitat ha descendit un 23’29%\nL’alcalde de València, Joan Ribó, i el regidor de Govern Interior, Sergi Campillo, han presentat en roda de premsa el segon Pla d’Intervenció en l’enllumenat Públic IDAE II, amb el qual el Govern de la Nau dóna un nou i important pas per reduir i racionalitzar el consum, impulsar la sostenibilitat i reduir la factura energètica. En aquesta segona intervenció, amb una inversió de 4 milions d’euros, a través d’un préstec a interés 0% i un període màxim de vigència de 10 anys, s’actuarà sobre 6.156 fanals del model València i sobre 1.942 del model Ferran VII, per ser els que major contaminació lumínica generen, amb una reducció del consum energètic del 85% i un estalvi econòmic anual superior al milió d’euros.\nL’alcalde ha destacat la importància d’aquesta nova inversió de 4 milions d’euros, al 0% d’interés, per a millorar l’eficiència energètica de la ciutat, promovent la sostenibilitat, la millora en el benestar dels veïns en evitar l’excés de llum, aconseguint a més un estalvi de més d’un milió d’euros en un any, que se sumen als quasi dos milions d’euros de l’anterior intervenció finançada per l’IDAE. Ribó ha afirmat que des de l’any 2014 el consum total d’electricitat en l’enllumenat públic ha descendit quasi en una quarta part, la qual cosa suposa un estalvi de 4.629.727 euros.\n«Hem baixat un 23,3% el consum total d’electricitat, la qual cosa suposa un estalvi molt important de 4,6 milions d’euros i molts megavats que hem deixat de consumir, que és una cosa molt positiva des del punt de vista de la sostenibilitat. Ara, apostem per l’IDAE II i renovarem 8.000 lluminàries més, substituint-les per Led, i els objectius són una altra vegada la sostenibilitat i la no contaminació lumínica», ha destacat Ribó. «Ja eliminaren els punts de llum en forma de xucla-xup i ara volem eliminar les boles que estan provocant molta contaminació lumínica en els primers pisos de molts habitatges. A més de guanyar en eficiència, disminuïm les molèsties que puguen ocasionar al veïnat i aconseguim també un important estalvi econòmic».\nHa recordat Joan Ribó les diferents actuacions dutes a terme pel Govern de la Nau en dos anys i mig per aconseguir una major eficiència energètica, com ara l’apagat selectiu de les zones sobre il·luminades, l’auditoria energètica en els edificis municipals per a millorar l’aprofitament dels recursos, la creació d’un grup de treball format per experts, la certificació energètica de 287 edificis municipals, la reinversió de l’estalvi aconseguit en més intervencions d’enllumenat públic, la substitució de lluminàries en tecnologia Led en 29 edificis, la instal·lació d’un programa informàtic d’eficiència energètica que ha generat un estalvi de 152.000 euros o la posada en funcionament d’equips d’energia reactiva en 36 edificis. Igualment ha recordat Ribó altres iniciatives com el Programa 50/50 dirigit a la comunitat educativa o la intervenció global a 5 escoles, així com la intervenció, subvencionada per la Diputació de València, per a millorar les condicions d’habitabilitat i eficiència energètica a 3 centres d’educació.\nTambé s’ha referit al nou contracte de subministrament elèctric en el qual s’inclourà la contractació 100% verd, i al ja citat primer pla d’eficiència energètica finançat per IDAE I, en el qual es va actuar sobre 31.697 punts de llum dels 107.000 existents, aproximadament el 30%. En la intervenció presentada hui s’actuarà en 6.156 fanals del model València, amb la desinstal·lació definitiva de 312 unitats i la renovació de 5.844, i en altres 1.942 del model Ferran VII, que seran renovades. Aquestes intervencions suposaran reduir el consum actual en un 85%, en passar de 3.276,83 KW a només 490,39 KW. L’estalvi econòmic és d’1.022.777,38 euros en un any, amb una disminució de la despesa actual d’1.199.540,17 euros a únicament 176.892,09 euros.\nAMORTITZAT EN MENYS DE 4 ANYS\nRibó s’ha referit als incompliments del Pacte d’Alcaldes per part del govern municipal anterior i, després de revelar que «la mobilitat amb cotxe està disminuint en la ciutat i ho està fent a contracorrent, en un moment de creixement econòmic», ha recordat que València era «una de les tres o quatre capitals del món amb major contaminació lumínica, i per açò hem apagat enllumenat en zones que estaven sobre il·luminades».\nEl regidor de Govern Interior, Sergi Campillo, ha explicat que els fanals que es renovaran són “les que més contaminació cap amunt, en l’hemisferi superior, produeixen, per la qual cosa es recomanen lluminàries que enfoquen cap avall. Amb aquest canvi acabem amb totes les boles que hi havia a la ciutat de València». Ha afegit que les 312 del model València que s’eliminen «no són necessàries, i la resta es canvien per plaques Led que llançaran llum cap avall, però el fanal monumental amb una corona i l’escut de la ciutat no es canvia».\n«Amb aquest crèdit de 4 milions d’euros de l’IDAE II el Govern de la Nau haurà invertit en il·luminació i en enllumenat públic eficient, amb fons propis, a través de projectes de participació, a través d’inversions financerament sostenibles o a través de crèdits de l’IDAE, 14.400.000 euros, i amb eixos diners hem canviat més del 50% de la instal·lació d’enllumenat públic de la nostra ciutat des de principi de legislatura, aconseguint fer-ho més eficient, aconseguint un estalvi econòmic importantíssim per a la ciutadania i avançant decididament en el camí de la sostenibilitat».\nCampillo ha destacat que amb l’estalvi obtingut amb IDAE II, de més d’un milió d’euros a l’any, l’amortització de la inversió de 4 milions d’euros del projecte IDAE II es produirà en 3 anys i 11 mesos, a partir dels quals tot serà estalvi.\nA més, dins de la intervenció està prevista la tele-gestió d’aproximadament 3.000 punts de llum, la qual cosa permetrà realitzar un manteniment més eficaç i eficient i una major agilitat en les diferents necessitats de gestió mitjançant una permanent comunicació telemàtica «que obri infinites possibilitats i permet informar en temps real de qualsevol problema que es produïsca».


L’Hospital Universitari Son Espases ha lliurats els premis d’Investigació 2014 | Hospital Universitari Son Espases\nLa dotació global dels premis és de 16.500 euros, que es reparteixen entre les categories de Millor Publicació Científica, Projectes Pilot i Borsa de Viatge.\nEl Premi a la Millor Publicació Científica ha estat concedit a Borja García-Cosío per l’article “Structure–function relationship in COPD revisited:an in vivo microscopy”.\nEls Projectes Pilot més votats han estat els de: Tofol Vives, titulat “Identificació de les variables genètiques associades a la aparició del trastorn de control d’impulsos en pacients de parkinson sotmesos a tractament dopaminergènic”, seguidament Carla Lopez pel projecte “Análisis de la estructura del lípido A en Pseudomonas aeruginosa aisladas de pacientes EPOC.”, el tercer projecte pilot premiat es el de Mª Aránzazu González del Alba “Estudio de la vía de Wnt como nueva diana terapéutica en cáncer de próstata resistente a la castración”.\nEls Premis d’Investigació de l’Hospital Universitari Son Espases són una iniciativa anual de la Comissió d’Investigació que cerca fomentar l’activitat científica de totes les categories dels professionals sanitaris del centre de referència de les Illes, així com recompensar l’excel·lència assolida en aquesta matèria.\nHi ha tres categories de premis remunerats: Millor Publicació Científica, que premia la publicació d’un article a la revista que ha tengut un major factor d’impacte; Millor Projecte Pilot, que pretén donar suport a projectes que poden ser finançats en convocatòries externes nacionals i internacionals, i, finalment, ajudes per despeses de viatge i inscripció a congressos científics al personal que hi assisteix per fer alguna aportació ja sigui en un pòster o una comunicació.\nEl premi a la Millor Publicació Científica es un article publicado pel Doctor Borja García-Cosío, relacionat amb una malaltia que desenvolupen els fumadors amb el temps i que destrueix els pulmons poc a poc. Concretament la malaltia fa que uns petits poros microscòpics que té el pulmó i que fan que l’organisme capti l’oxigen per a respirar, es transformin en forats cada vegada més grossos, desenvolupant el que es denomina en termes mèdics com enfisema pulmonar. Els investigadors de SonEspases-IdISPa han desenvolupat una novedosa tècnica per la que es pot visualitzar i mesurar aquests petits poros mitjançant una sonda microscòpica (alveoloscòpia) que visualitza l’interior del pulmó, el que permet avaluar l’enfisema fins i tot abans de que les tècniques de diagnòstic que s’empran habitualment (espirometria, TAC) detectin alguna alteració. Aquestes troballes obren possibilitats de diagnòstic precoç i d’avaluació de nous tractaments per a la regeneració del pulmó. El treball, realitzat per investigadors dels serveis de Neumologia, Radiología i Anatomía patològica de l’Hospital Universitari Son Espases, liderats pel Doctor Borja García-Cosío, han estat publicats en una de les revistes de major impacte internacional en medecina respiratòria.\nPel que fa als projectes pilot, el liderat per Tofol Vives planteja que la manifestació del Trastorn de Control d’Impulsos en pacients malalts de Parkinson sotmesos a terapia dopaminérgica té una base genètica, que una vegada identificada permetrà avançar quina será la resposta dels pacients al tractament.\nBalanç de l’activitat investigadora a l’Hospital Universitari Son Espases a l’any 2014.\nA més, a l’acte s’han destacat les 207 publicacions en revistes científiques aconseguides l’any 2014, amb un factor d’impacte de 784. Per altre banda, s’han desenvolupat 90 assatjos clínics amb un pressupost de 1.600.000 euros. En relació als projectes d’investigació concedits l’any 2014, destaquen un Projecte de la Unió Europea, 2 projectes FIS i 2 contractes finançats per l’Institut Carlos III, per un valor total de 700.000euros.\nL’entrega de premis, celebrada avui a la Sala d’Actes de l’Hospital Universitari Son Espases, ha comptat amb la presència del director general del Servei de Salut, Miquel Tomàs, i el Director Gerent de l’Hospital Universitari Son Espases, Victor Ribot.


La Conselleria de Salut de la Generalitat farà a partir de dilluns un cribratge selectiu, porta a porta, en alguns barris de Rubí (Barcelona) per determinar possibles casos de contagi de covid-19, després d'identificar algunes zones on havia augmentat el nombre de positius .\nSalut farà un cribratge massiu a Sant Joan de les Abadesses\nBarcelona farà cribratges als barris de Raval i Trinitat Vella\nDesprés de detectar aquest increment, Salut ha decidit practicar proves PCR als veïns de les zones per identificar contactes estrets, o si fos el cas, persones que puguin ser asimptomàtiques.\nLes zones on es faran els cribratges són les corresponents a al CAP Anton de Borja --en concret carrers dels barris 25 de Setembre i les Torres-- i el CAP Rubí Mútua --en les zones de Ca n'Oriol i Plaça de el Sol -, i Salut considera "el més adequat" fer un estudi de recerca de contactes estrets en les zones que s'han identificat com a de màxim contagi.\nLes proves PCR es faran des de dilluns a dijous porta a porta, fent recerca dirigida dels contactes que no s'han localitzat telefònica i incloent als comerços ubicats a les zones de cribratge.\nEl cribratge es farà amb la col·laboració de l'Ajuntament de Rubí que posarà a disposició voluntaris de Protecció Civil, de la Creu Roja i agents de ciutadania, i els resultats de les proves estaran disponibles a les 48 hores.


L'Hospital del Vinalopó accepta les propostes d'ús del valencià de la Plataforma per la Llengua\nL’Hospital del Vinalopó accepta les propostes d’ús del valencià de la Plataforma per la Llengua\nLa gerència de l'hospital diu que un pla d'implantació de la llengua pròpia arribarà a tots els centres sanitaris durant l'any 2019.\nL’Hospital Universitari del Vinalopó, centre públic de gestió privada de la xarxa de la Conselleria de Sanitat Universal, presenta una manca sistemàtica d’ús del valencià, tant a les instal·lacions hospitalàries com als catorze centres de salut o ambulatoris mèdics que gestiona al Departament de Salut del Vinalopó, a Elx, Crevillent i Aspe.\nEn general, a l’Hospital del Vinalopó, tota la informació, publicitat i comunicació amb els pacients es fa només en castellà. El gestor privat de la sanitat pública al Baix Vinalopó (Ribera Salut-Hospital del Vinalopó) no té impresos bàsics de comunicació i relació amb els pacients en valencià. La retolació nova tampoc no és en valencià.\nLa Plataforma per la Llengua, el passat 15 d’abril, va presentar al·legacions davant de la Conselleria de Sanitat per la negativa del director de l’hospital a corregir l’actuació sobre l’ús del valencià. Ara, després de les denúncies de l’entitat, el director adjunt de l’hospital, José David Zafrilla, afirma que «s’està realitzant una revisió per tal de millorar aquesta cartelleria i el seu ús en valencià». Segons informació que ha arribat a la Plataforma per la Llengua, «la gerència de l’hospital del Vinalopó ha dissenyat un pla d’implantació progressiva de l’ús del valencià als centres que arribarà al 100% l’any 2019».\nCal destacar que des del mes d’abril del 2019, finalment, com s’havia demanat des de la Plataforma per la Llengua, el valencià s’ha inclòs també en el missatge d’espera del contestador telefònic, juntament amb el castellà, l’anglés i l’alemany. José David Zafrilla, portaveu de l’hospital, conclou que «des del 2019 es fan més comunicacions en valencià. I tot el material serà en les dues llengües oficials de la Comunitat Valenciana durant 2019». Per a l’ONG del valencià, la resposta de la gerència de l’hospital de les comarques del sud es considera un èxit de la tasca de l’entitat.\nEl gener del 2018 i el febrer del 2019, el delegat de la Plataforma per la Llengua al País Valencià, Manuel Carceller, va informar la Conselleria de Sanitat Universal i el director del centre sanitari sobre la manca d’ús del valencià en la informació i comunicació de l’Hospital del Vinalopó i als ambulatoris associats. La primera resposta, per part de la direcció de l’empresa Ribera Salut, va ser contrària a fer cas de les demandes.\nEl director general de Política Lingüística de la Generalitat Valenciana va considerar «no satisfactòria» la resposta del director adjunt de l’Hospital Universitari del Vinalopó i va demanar a la Conselleria de Sanitat que prenguera «les mesures adequades» a fi de millorar l’ús normal del valencià als centres vinculats a l’Hospital.\nArtículo anteriorDetenido un hombre en Torrevieja por intentar matar a su propio hijo por “viejas rencillas familiares”\nArtículo siguientePirotecnia Alpujarreña abre la mascletà con un disparo digitalizado que simula el Martillo de Thor\nLos fans de Star Wars ya pueden entregarse a Baby Yoda con la avalancha de muñecos de The Mandalorian\nPor primera vez, los nuevos productos de Baby Yoda -juguetes, coleccionables, libros, elementos de decoración, ropa, juegos y accesorios- han sido expuestos al público, justo...\nJustin Bieber tiene una nueva canción titulada ‘E.T.A.’\nLa reacción en las redes no se ha hecho esperar.\nPresentación del libro “Versos compartidos con Espronceda” de Mª Teresa Rodríguez\nRamón Palmeral - 21 febrero, 2020 0\nPresentación del libro “Versos compartidos con Espronceda” de Mª Teresa Rodríguez, 19 de febrero 2020 en el Casino Mediterráneo (Puerto).


L'algoritme de Yolanda Díaz - Diari de Girona\nL'algoritme de Yolanda Díaz\nLa proposta d'Iglesias perquè aquesta gallega sense ambició de càrrecs ocupi una vicepresidència i sigui la futura cap de llista de Podem és possiblement la menor de les sorpreses de la setmana\njulio pérez. vigo 21.03.2021 | 00:11\nYolanda Díaz va acceptar entrar el Govern perquè li va demanar Pablo Iglesias. europa press\nYolanda Díaz va acceptar entrar el Govern perquè li va demanar Pablo Iglesias.\nGovern, patronal i sindicats van necessitar cinc llargs i tensos mesos, alguna que altra amenaça de plantada i la típica empenta final d'una cita allargada fins a la nit per pactar l'article i les dues disposicions addicionals de l'esperadísima llei dels «riders». Només un foli de text que converteix Espanya en el primer país europeu amb una norma laboral per a les plataformes digitals, seguint les recomanacions de l'Organització Internacional de Treball (OIT) i la jurisprudència del Suprem des de setembre davant les variades sentències dels jutjats de primera instància i els tribunals superiors de justícia autonòmics.\n«Ha estat la negociació més dura i més llarga de totes», va admetre la ministra Yolanda Díaz durant la presentació del vuitè acord del Diàleg Social en el que va de legislatura per convertir els repartidors en assalariats. I això que la resta, inclosa la reforma dels Expedients de Regulació Temporal d'Ocupació (ERTO) i les seves quatre pròrrogues, acumulen moltes crides al consens i la tranquil·litat i hores de son de l'advocada gallega, que pocs dies després de ser nomenada va callar moltes boques i va obrir altres també amb la confirmació de la pujada del SMI.\nA l'espera que es donin les circumstàncies per a un debat «molt més serè i pausat», el futur decret deixa fora la resta de personal del sector, tot i que sí inclou un gir inesperat dels esdeveniments per l'obligació de lliurar als representants de les plantilles «els paràmetres, regles i instruccions en els quals es basen els algoritmes o sistemes d'intel·ligència artificial» que les empreses fan servir per repartir encàrrecs, premis i contractes entre els seus treballadors.\nÉs gairebé una obsessió de Díaz. «Posar els algoritmes al servei dels treballadors», insistia una i altra vegada en una entrevista al Faro de Vigo, del mateix grup editorial que el Diari de Girona, fa just un any, quan la seva ja meteòrica trajectòria a l'Executiu de coalició multiplicava les possibilitats de ser molt més del que ella mateixa vol.\nSón tres quarts d'una del migdia. Mentre les tertúlies i l'univers paral·lel de Twitter cremen per l'enèsim sobresalt en la contesa política, la ministra de Treball publica un missatge sobre la reunió que acaba de mantenir per videoconferència amb els seus col·legues comunitaris: «Destaquem des d'Espanya la centralitat que ha de tenir el Pilar Europeu de Drets Socials i el Pla de Recuperació que aprofundeix en el treball de qualitat, més igualtat i formació».\nPoc després signa amb la seva homòloga francesa, Elizabeth Born, la Declaració d'intencions per a la col·laboració en el treball transfronterer i la lluita contra la precarietat i la bretxa de gènere a l'empara de la XXVI Cimera Franco-Espanyola. En l'atapeïda agenda de Díaz -«està pendent del que ha de fer», solen dir els seus col·laboradors- es fa esperar l'estrèpit de la sortida del Govern de Pablo Iglesias i el missatge col·lateral.\nSerà candidat a les eleccions madrilenyes i va proposar que la ministra el rellevi, tant en la Vicepresidència com en un futur de cap de llista d'Unides Podem a les generals. «Crec que dic alguna cosa que senten milions de persones d'esquerres d'Espanya quan dic que Yolanda Díaz pot ser la pròxima presidenta de el Govern d'Espanya», assegurava Iglesias en un vídeo penjat a les seves xarxes socials. Només quan l'enrenou sembla mig digerit, a última hora de la tarda, l'altra protagonista de la història parla.\nAmistat amb Iglesias\n«Aquest últim any he posat tot el meu esforç en la protecció de l'ocupació i de les persones treballadores. A aquesta tasca, sempre de la mà del diàleg social, s'uneix ara al repte de la vicepresidència. Serà un honor seguir treballant en aquest Govern i amb Pedro Sánchez», respon a un missatge acompanyat d'una foto amb l'encara líder de la formació morada.\nAquesta imatge, en la qual Díaz surt mirant Iglesias, no és casual per a algú que sempre va deixar molt clar que l'amistat entre tots dos va diluir la seva negativa inicial a entrar al Govern. «Mai vaig voler ser ministra, encara que estic molt orgullosa de ser-ho per una raó fonamental: el dret laboral és el que més m'agrada i tenir l'oportunitat de canviar la vida de la gent des del que m'agrada fer és una oportunitat única», explicava al Diari de Girona a principis de març de 2020.\nVa ser necessari convèncer-la, com en aquestes eternes negociacions que ara encapçala des del ministeri. Diverses converses i fins i tot mig enuig. «Si Pablo Iglesias no fos vicepresident, jo no seria ministra -va remarcar-. No estaria en cap Govern en el qual no hi fos ell d'alguna manera».\nEl secret d'aquesta admiració mútua es remunta a la campanya dels comicis gallecs de 2012. Per mediació de la cúpula d'IU, un encara desconegut i pre-tertulià Iglesias es va convertir en assessor d'AGE, la formació impulsada per la pròpia Díaz -regidora de l'ajuntament de Ferrol des de 2003 i primera tinent d'alcalde entre 2007 i 2008- i l'emblemàtic referent del nacionalisme gallec, Xosé Manuel Beiras.\nTàndem amb Beiras\nVan aconseguir nou diputats, suficients per entreveure la nova generació de l'esquerra gallega amb l'oposició més combativa davant el PP d'Alberto Núñez Feijóo. El tàndem Díaz-Beiras va deixar els moments més tensos al mes i mig de compareixences de la comissió d'investigació per la desaparició de les caixes gallegues. Un «pont de plata» per situar-se com a segona força autonòmica amb 14 escons el 2016 i per al desembarcament de la vice-portaveu a l'arena nacional com a diputada després de l'aliança amb l'antiga Podem.\nYolanda Díaz es reivindica per sobre de tot com a «filla de treballadors». Porta la vocació laboral i la ideologia a l'ADN, herència confessa «i orgullosa» de l'històric sindicalista de CCOO a Galícia i militant del PCE en la clandestinitat, Suso Díaz, que matisa les absències enviant-li camises de segell gallec, com la ministra explicava en un recent reportatge a El País Semanal. Aquests dos trets es van convertir en la seva targeta de presentació en els perfils de la majoria de mitjans amb seu a Madrid quan la signatura de l'acord de coalició amb el PSOE va donar pas a l'algoritme amb les travesses de ministrables.\nLa seva llarga trajectòria a tots els nivells de l'administració va passar a segon pla davant de la morbositat de la «ministra sindicalista» o «una comunista per a la cartera de Treball». El primer el va obligar «a rectificar les biografies que es feien». «Venia d'un despatx professional i volia respectar els sindicalistes que sí que ho són», assegura. Del segon, encara manté en el carnet i una bona relació, tot i donar-se de baixa d'IU el 2019.


Taller d'Escriptura Creativa: Eleccions sí, eleccions no (Núria Roca)\nQuin desgavell, cada vegada pitjor, ens trobem en un carreró sense sortida. Sembla que les forces independentistes s'hagin afluixat, esmunyit, es respira un silenci angoixant, incert.\nAquest virus Covid-19 escampant-se a tort i a dret, a marxes forçades, ajuda els conqueridors, per dir-ho d'una manera intel·ligible, a dominar més la situació.\nPer part de l'Estat tot són estratègies, canvis i més canvis, informacions adulterades, per sortir amb la seva. L'objectiu és fer de Catalunya una província d'Espanya, castellana i sense poder propi.\nPer tot s'ha de consultar l'Estat espanyol, fins i tot per protegir-nos d'una pandèmia.\nTenen pressa perquè realitzem les nostres eleccions parlamentàries. El nostre Govern no pot dir res, malgrat el perill que augmentin els contagis, la qual cosa fa que sorgeixin més malalts amb l'increment de més morts.\nLa dificultat d'aquestes eleccions el dia 14 F són ben comprensibles en la situació extrema que estem d'augment de contagis. A part de l'organització perquè tothom pugui votar tan protegits com sigui possible, hi haurà moltes persones malaltes del Covid als hospitals, a casa, a les residències de gent gran, gent confinada a casa, persones amb el test positiu; la gent gran, per votar per correu, haurà de fer cues, i tots tenen dret a votar.\nPosen el nou ministre que ho arreglarà tot. Intenten que el nou candidat a la presidència de la Generalitat sigui del partit PSC, o sigui, PSOE; total la paella pel mànec sempre.\nAjornar les eleccions potser per l'Estat seria arriscat. Que no hi hagi temps de reflexió per part d'un sector indecís.\nEsperem que el poble de Catalunya reflexioni i reaccioni de manera diferent del que esperen, tips de tanta repressió. Amb regalets i cinisme aquest Govern espanyol ens vol al pot. Pensen que amb la immediatesa la gent que dubte caurà al parany i molts vots cauran al PSC, PSOE.\nVeient l'experiència en altres països, fa pensar que l'ajornament seria la millor decisió. El risc que correm si es fan el 14 F potser és que arribem a un col·lapse del Servei Sanitari molt complex de solucionar\nVeure'm com acaba tot.\nSi per fi les eleccions són el 14 F, no hi ha dubte, anirem a votar. Malgrat l'esforç que haurà de fer tot el poble de Catalunya, ho hem de fer.\nEtiquetes: 213. Eleccions, Curs 2020-2021, Núria Roca


Les nafres en la gent gran | Suara\nLa cura de les nafres o escares ha sigut i segueix essent un repte per totes les persones professionals de la salut i més en l'àmbit de la gent gran, ja que quan s´envelleix la pell es fa més prima i canvia la textura, tornant-se dèbil i perdent la seva funció protectora.\nLa pell està formada per:\nEpidermis: capa externa de la pell, és la barrera més important del cos enfront l´ambient extern.\nDermis: Capa interna de la pell on es localitzen els vasos sanguinis, glàndules sudorípares, nervis, fol·licles pilosos, etc.\nLes nafres relacionades amb la dependència de la gent gran es poden produir per múltiples factors, entre els quals estarien:\nNafra per pressió (NPP): es defineix com la pèrdua de qualsevol superfície de la pell de l'organisme, es desenvolupen quan els teixits tous estan comprimits entre una prominència òssia i un pla dur. Més del 50 % de les NPP es localitzen a sacre i talons, seguides per trocànters, glutis i mal·lèols.\nDermatitis associada a l´incontinència (DAI): no son considerades NPP, ja que l´envermelliment i l´ inflamació es produeix per l´ humitat, generalment es produeix a la zona perianal provocant dolor, coïssor i prurit.\nFricció: son provocades per les forces derivades frec-fricció entre la pell i una superfície paral·leles en contacte que es mouen en sentit contrari, generalment produint-se una flictena o vesícula (no obrir, deixar que s´absorbeixi per si mateixa).\nEn aquest article ens centrarem en la prevenció, avaluació i guariment de les nafres per pressió, essent molt important la comunicació entre els diferents nivells assistencial.\nHi ha diferents factors preventius que ajuden a evitar l´aparició d´una NPP:\nVigilància activa dels punts de pressió.\nHigiene i hidratació correcte de la pell. Integritat cutània, fer canvi d´absorbent sempre que sigui necessari, evitar roba ajustada, eixugar sense fricció.\nTractaments tòpics amb àcids grassos hiperoxigenats (AGHO), que proporcionen una òptima hidratació de la pell, millora la microcirculació sanguínia, permeten remetre lesions inicials i millorant la resistència de la pell de les persones en edat avançada. També es poden usar cremes barrera. Hi han diferents marques, en qualsevol farmàcia es poden trobar aquest productes.\nAlleujar la pressió amb canvis posturals i mobilitzacions, apòsits, dispositius com matalassos antiescares d´aire, Viscoelàstica d´almenys 8 cm i coixins.\nEn l'àmbit residencial es realitza valoració del risc de pèrdua d´integritat cutània mitjançant escales: Norton o Braden.\nL´escala Norton puntua: estat físic general, incontinència, estat mental, activitat i mobilitat. L'escala de Braden avalua el risc de desenvolupar UPP.\nUn cop apareguda la NPP es classifiquen en diferents graus:\nEnvermelliment que no es resol al disminuir la pressió de la zona.\nAplicar AGHO o cremes barrera.\nEs pot tractar sense consulta amb especialista.\nA partir de l'aparició del grau II, es recomana que sigui personal assistencial infermera i metge, qui prengui les decisions dels tractaments a realitzar.\nPèrdua parcial de la pell en epidermis.\nLlit de la ferida rosat, sense esfàcels ni hematomes.\nPoden aparèixer vesícules o flictenes.\nCal no confondre amb maceració per DAI, laceracions o lesions per esparadrap.\nPèrdua de la grossor de la pell que implica lesió o necrosis a teixit subcutani.\nNo es visualitzen ossos ni tendons.\nNormalment no produeix dolor.\nPèrdua total de la grossor de la pell.\nDestrucció, necrosis del teixit.\nLesions a muscles, ossos i estructures com els tendons i articulacions.\nLesions amb cavitacions.\nEn l´abordatge d´una úlcera s´usa el concepte TIME, basant-se en els passos a seguir en la preparació de la cura de la ferida:\nT: Teixit no viable. El teixit desvitalitzat o necrosat augmenta la possibilitat d´infecció i dificulta la cicatrització i valoració de la úlcera. Per tant cal fer desbridament d´aquest teixit, es pot eliminar aquest teixit de diferents maneres:\nDesbridament tallant usant bisturí. Els avantatges d'aquest desbridament son que és compatible amb altres desbridaments i és més selectiu. Els desavantatges son que poden provocar infecció, hemorràgia, dolor. Per tant, per fer aquest tipus de desbridament es necessita destresa i coneixement anatòmic, extremar mesures d´ asèpsia i tenir instrumental adequat.\nDesbridament enzimàtic amb col·lagenasa - estreptoquinasa. Els avantatges son que és compatible amb altres desbridaments, no requereix destresa tècnica, ben acceptat pel pacient. Els desavantatges son que es pot irritar la pell perilesional, requereix cura c/24h. No usar al costat d'apòsits que continguin plata, ja que aquesta perd la seva efectivitat.\nDesbridament autolític amb hidrogel - hidrocoloide. Els avantatges son que no presenta incompatibilitats, no dolorós. Els desavantatges son que és lent i pot macerar la pell periulceral.\nI: Infecció. Úlcera que presenta dolor (usar escales del dolor EVA o PAINAD), mala olor, exsudat, signes i símptomes d´infecció local, eritema, edema, calor. Cal realitzar cultiu per saber amb quin germen està contaminada la úlcera i fer el tractament adient. A la cura es poden posar apòsits que continguin plata. No usar antisèptics, endarrereixen la cicatrització i son citotòxics.\nFormació de Biofilm, membrana adherida al llit de la ferida que crea resistències a antibiòtics, augmentant la virulència dels gèrmens. S'eliminen amb foments de Prontosan 15-20´.\nM: Maneig de l´exsudat:\nQuantitat: segons el nivell d´exsudat ens indica quan canviar l´apòsit. Si hi ha un excés d´exsudat es poden usar apòsits absorbents, alginats.\nAspecte: color, olor, viscositat, serós, hemàtic. Determina quin producte aplicar, es detecten complicacions i si es necessari derivació a l'hospital.\nBeneficis de l´exsudat:\nAjuda a desbridar.\nManté l´activitat antimicrobiana.\nRegula PH de la ferida.\nRegula temperatura del llit de la ferida.\nAporta factors de creixement.\nDilueix toxines bacterianes.\nSe seleccionarà l´apòsit segons la quantitat d´exsudat, localització, pell perilesional. No usar gasses, ja que augmenta la taxa d'infecció, dolor i freqüència del canvi.\nRealitzar cura que mantingui l'ambient humit. Realitzar neteja amb sèrum fisiològic, seguir amb foments de Prontosan o Microdacyn durant uns 20´. Valorar si necessita desbridament. Valorar si precisa apòsit d´alginat segons exsudació. Tapar amb apòsit secundari que mantingui la temperatura i humitat de la ferida, protegint d´agressions externes i d´agents infecciosos.\nE: Estimulació de les vores epitelials. El tancament d'una ferida és el resultat d'una sèrie de reaccions cel·lulars i moleculars que es produeix de forma fisiològica. Evitar maceració de les vores de la ferida usant cremes barrera amb òxid de zinc.\nAl voltant del 70% de les nafres per pressió (NPP) també dites ulceres de decúbit es produeixen en persones majors de 65 anys, i s'observen en el 9-22% dels residents de residències de gent gran i en el 5-32% dels pacients hospitalitzats. El diagnòstic d'èxit del tractament una vegada que s'han format les úlceres per pressió és, en el millor dels casos, reservat.\nL'equip de professionals del servei d'atenció domiciliària i el dels centres per a gent gran de Suara cooperativa es preocupen per prendre totes aquestes mesures preventives i de cures especials cap a les persones que atenen.\nAutor: Equip CR Font dels Capellans.


Jaime Martínez anuncia que el PP acudirà als tribunals ja que Hila no els lliura les més de 900 al·legacions al PGOU | PP Illes Balears.\nNota de premsa 18/05/22\nEl president del PP de Palma recorda que el govern municipal està obligat a facilitar la documentació tant per mandat plenari com per larticle 23 de la Constitució Espanyola\nLa formació ha dirigit una sol·licitud d'empar al batle de Palma ja que Urbanisme ha incomplert els terminis per facilitar l'accés telemàtic a la documentació\nEs pregunta “què amaga Hila per no deixar-nos consultar les al·legacions de la manera acordada?” i sosté que "la manca de transparència del batle s´ha convertit en corró sobre l´oposició i els ciutadans"\nEl president del PP de Palma, Jaime Martínez, censurat el “obscurantisme d'Hila” en relació al PGOU i ha protestat avui en roda de premsa perquè el departament municipal d'urbanisme segueix sense permetre l'accés de la formació a les al·legacions presentades al Pla General d'Ordenació Urbana de manera telemàtica malgrat haver-se aprovat per unanimitat al Ple municipal de març. Per tot això, el PP de Palma ha cursat una sol·licitud d'empara al batle de Palma instant-lo que “doni compliment immediat al dret que ens assisteix després de l'acord aconseguit en sessió plenària”.\nPer aquesta raó, el líder dels populars palmesans, en una roda de premsa celebrada avui a la Plaça de Cort on han estat presents la portaveu del PP de Palma a Cort, Mercedes Celeste, i la regidora Lydia Pérez, ha manifestat que "si en uns dies el batle no ens ha donat accés a les al·legacions interposarem un recurs contenciós administratiu davant del jutjat via protecció dels drets fonamentals dels regidors emparats per l'article 23 de la Constitució Espanyola". A més, ha afegit que "en última instància, presentarem un recurs d?empar davant el Tribunal Constitucional".\nEn aquest sentit, Jaime Martínez ha dit que la “falta de transparència d'Hila s'ha convertit en corró sobre l'oposició i els ciutadans i és el moment d'exigir al batle que exerceixi com a tal i doni a l'oposició allò que el mandat plenari exigia i la Constitució l'obliga”.\nPel que fa a la carta d'empar adreçada al batle de Palma, aquesta recorda a Hila que, a proposta de la formació, es va acordar en Ple l'accés, de manera digital, a les al·legacions presentades al PGOU en un termini de 15 dies, una cosa que a data d'avui, gairebé 60 dies després, no ha passat. A la carta, signada per Mercedes Celeste, es recorda al batle de Palma que els regidors encara no disposen de l'accés necessari a les al·legacions presentades pels ciutadans i les entitats de manera digital. A més, tenint en compte que, per les dimensions de l'expedient és inviable examinar-lo detalladament d'una altra manera, s'indica que és indispensable habilitar el sistema d'accés acordat per dur a terme la tasca de control i oposició corresponent.\nMÉS DE 2.000 AL·LEGACIONS AL PGOU\nActualment, el PP de Palma només té accés a la documentació del PGOU de manera presencial al Departament d'Urbanisme en dies hàbils i en horari d'atenció al públic, cosa que dificulta enormement l'estudi de les al·legacions a causa del seu elevat volum”, ha explicat. Això és així perquè, si bé Cort ha rebut un miler d'al·legacions al PGOU, la realitat és que cadascuna d'aquestes inclou un gran nombre d'observacions “el que tindrà com a resultat que el nombre real d'al·legacions sigui, finalment, molt més elevat que el que coneixem actualment i pot superar les dues mil. Per això la necessitat de poder fer feina de manera telemàtica i dedicar-li totes les hores i cada dia que sigui necessari”, ha afegit.\nEn aquest sentit, el líder dels populars palmesans s'ha demanat “què amaguen les al·legacions presentades perquè Hila no ens permeti consultar-les de la manera acordada?” per afegir que l'elevat volum de les argumentacions presentades tant per ciutadans com per entitats, sumades a les observacions formulades des del Govern balear i el Consell de Mallorca, “posen de manifest que ningú, ni tan sols els seus propis socis volen aquest PGOU” .\nAixí, ha remarcat la importància del Pla General per al futur de Palma. “Estem parlant del model urbanístic que marcarà el futur de la ciutat i és prou important perquè tots puguem aportar perquè el resultat sigui fruit del màxim consens possible, cosa que no ha succeït i ens preocupa” , ha assenyalat. Per tant, ha demanat a Hila que “si segueix entestat a no voler dialogar el model urbanístic de Palma, el retiri i deixi que sigui el PP, quan governem a partir de l'any que ve, qui se sent a parlar amb tots els que estan disposats a sumar, inclosa l'oposició, perquè el PGOU respongui a les necessitats reals de Palma i al criteri de tots els palmesans”.


Ningú és Perfecte: Escudella (rància) de congre\nEscudella (rància) de congre\nRecordo el primer Consell General al qual vaig assistir. Encara estudiava periodisme a Bellaterra però la importància i la tensió del moment polític que es vivia em va empènyer a traspassar la porta del Consell General per viure in situ la moció de confiança que revocaria el govern d’Òscar Ribas i entronaria contra pronòstic Marc Forné.\nVaig haver d’ensenyar al nunci el passaport per poder franquejar la sala dels passos perduts. No n’hi havia prou amb ser periodista. Amb el temps, aquesta norma va desaparèixer. Era injust i anacrònic que només determinats professionals en raó de la seva nacionalitat poguessin fer la seva feina.\nA poc a poc hem anat trencant barreres. Entrant a les sales dels Comuns, a les reunions d’alt nivell, encara que sigui per prendre imatges testimonials.\nAhir la consòrcia de casats d’Andorra la Vella vetava l’entrada al Consell del Bull una periodista de l’ANA només pel fet de ser dona. La resta de periodistes- ni tots eren d’Andorra la Vella, ni tots estaven casats- van poder continuar exercint la seva tasca.\nMentre la Nerea sortia al carrer, els germans de la consòrcia acomplien un ritus centenari, davant la mirada incòmoda dels companys de professió, que malgrat tot no van reaccionar.\nComença a ser hora d’assumir que el periodista ha de poder fer la seva feina. Sense discriminacions de gènere o nacionalitat.\nRespecto profundament que un grup d’homes casats de la capital vulgui menjar congre un cop l’any – jo de tant en tant quedo amb les amigues i tampoc venen els marits-.\nPerò en tant que es considera un fet d’interès públic i està obert l’accés a la premsa, aquest accés ha de ser lliure a qualsevol periodista. Andorrà o no, home o dona.\nMalaguanyats germans de la consòrcia que no són capaços de veure-ho.\nMalaguanyats companys de professió que no són capaços de defensar les companyes davant una injustícia flagrant que avui li toca a la Nerea, però que demà ens pot tocar a qualsevol altre.\nNere ha dit...\nGràcies pel suport, Noemí. És indignant veure que a aquestes alçades encara passen aquestes coses a Andorra, però és positiu veure com tota la premsa, i alguns polítics, reaccionen al moment i ho denuncien.\nTot i així, crec que no ens hem de centrar en el fet que algun altre company es quedés a cobrir l'acte. Al cap i a la fi, és la seva feina, i és la prova més evident de que a mi se'm va demanar que marxés per ser dona, i no per ser periodista.


Page 102 - Memoria 2014 CATALA\nPage 102 - Memoria 2014 CATALA\n7.345 litrEs 6.042 litrEs\nResidus de naturalesa química\n43 litrEs -\nControl de la legionel·la: En l’exercici 2014, MC MUTUAL tenia tres torres de refrigeració als centres de Josep Tarradellas, Diagonal i Provença, a Barcelona; i un circuit d’aigua calenta sanitària a la clínica MC MUTUAL del carrer Copèrnic.\nEn tots aquests, l’entitat seguia controls estrictes i efectuava neteges periòdiques, amb la verif-cació corresponent d’una empresa d’Inspecció i control. Cada centre guarda la certifcació de totes les actuacions efectuades.\nResidus d’obres: El 2014, les obres d’ampliació i renovació de locals impulsades per l’organització van generar 800 m3 de runa, que van ser degudament destruïdes per gestors autoritzats. Aquesta dada no es pot convertir a quilograms o tones, atès que els residus generats per les obres estan formats per materials amb densitats molt diverses.\nMC MUTUAL va fomentar també el comportament responsable entre el seu equip humà posant en marxa campanyes i iniciatives destinades a la sensibilització en temes mediambientals, de reciclatge i de consum racional d’energies i materials.


Vacunar les mascotes: millor prevenir que curar | Affinity Petcare\nNo hi ha millor remei que prevenir les malalties. Per això, a Affinity volem parlar de la importància de vacunar les mascotes des de petites i, així, poder evitar que pateixin qualsevol malaltia.\ntenir curagosgatanimals de companyiasalutvacunes\nIgual que nosaltres, les nostres mascotes també han de protegir-se d'algunes malalties. Per això, les vacunes són molt importants perquè el teu animal tingui una vida sana i feliç.\nEl veterinari marcarà la pauta de vacunació més adequada per a l'animal, segons l'edat i el lloc on visquis, i les vacunes es registraran a la seva cartilla sanitària. Has d'estar atent per anar al veterinari en els períodes aconsellats per a les seves vacunacions. Així faràs que estigui protegit.\nTant per als gats com per als gossos, l'alletament de la mare assegura la protecció contra infeccions durant les primeres setmanes. Tot i així, els primers mesos de vida, quan el cadell entra en contacte amb l'exterior, es quan hi ha més probabilitats que contregui alguna malaltia. Per això és indispensable que el vacunis des de les primeres setmanes de vida.\nHabitualment, s'acostuma a vacunar els cadells per primer cop abans de les nou setmanes de vida. A més, generalment, els criadors hauran posat als cadells les primeres vacunes abans d'entregar-los als seus amos. Comprova que hagi estat així en el cas del teu cadell. Assegurat de saber l'estat sanitari de l'animal quan arribi a casa. El veterinari t'indicarà la pauta que has de seguir a continuació. No obstant això, no n'hi ha prou que el petit hagi rebut les primeres vacunes. Perquè estigui completament protegit cal que les reforcis cada cert temps.\nPer acabar, no oblidis consultar amb el teu veterinari la pauta de vacunes de protecció quan ja sigui adult. Així podrà gaudir de les seves escapades al carrer sense que pateixis per les malalties.


El president de la Diputació de València, Toni Gaspar, ha resolt este dimarts la polèmica de la modificació de llocs de treball en la corporació provincial, en anunciar durant la sessió plenària de juny que a partir d'este moment “només hi haurà una RPT a l'any, que estarà recollida en el pressupost i tractarà d'organitzar la institució de la millor manera possible, amb una columna vertebral nova adequada al segle XXI i la participació de tots els grups polítics, sindicats i treballadors”.\nGaspar s'ha mostrat categòric a l'hora d'assenyalar que “és moment de passar del què hi ha del meu al què hi ha del nostre”. D'esta manera, el president ha recollit el guant llançat per l'oposició, especialment el PP i Ciutadans, i ha instat a tots, govern i oposició, a “posar-se les piles per a continuar avançant en la modernització d'una Diputació que ha de determinar per unanimitat com treballar millor i donar resposta a les necessitats dels municipis, que no són les mateixes que tenia el món de fa tres mesos, ja caducat”.\nEl màxim responsable provincial ha recordat, des de la “geometria variable” de les seues diferents experiències a la casa tant en govern com en oposició, que este debat sobre les modificacions de llocs de treball “porta anys produint-se seguint un mateix guió, amb idèntics arguments per part de diferents partits segons ocupen l'una o l'altra bancada, la qual cosa ens aboca a successives modificacions a curt termini que no tenen en compte l'organització a mitjà i llarg termini que necessita qualsevol administració”.\nAdmet el president de la Diputació que un acord sobre qüestions de personal sempre és “complicat”, però considera que finalment “serà possible deixar de llançar-nos els trastos al cap i consensuar les millores necessàries per a fer front a les exigències de l'estructura laboral de la institució i de noves realitats com el teletreball, deixant tranquils al diputat o la diputada de Personal de torn, que només tracten d'organitzar el servei de la millor manera”.\nAbans de la intervenció de Toni Gaspar sobre la Relació de Llocs de treball (RPT), els diferents grups han avivat un debat que ha començat Ciutadans. El diputat Jesús Gimeno ha qüestionat l'absència d'informes tècnics que justifiquen la modificació portada a ple, i ha repassat les reivindicacions sindicals abans de concloure que esta RPT “no era necessària i no concedix preferència al personal de la Diputació”.\nXimo Segarra, en representació del PP, ha lamentat “les tres modificacions que portem en esta legislatura i que han afectat a més de 300 llocs de treball, que poc tenen a veure amb una planificació de futur”. Segons el diputat popular, “empleats i sindicats no entenen estos canvis i tampoc que algunes places s'òbriguen a altres administracions i altres no”. En opinió de Segarra, es posa de manifest “una absoluta falta de criteri que ens deixa el dubte que apunta algun sindicat que puga haver-hi vestits a mida”.\nEn resposta a l'oposició, la diputada de Personal, Pilar Molina, ha defensat que la gestió del seu departament “busca sempre el millor per a la institució, tenint en compte les necessitats dels departaments a cada moment, com pot ser reforçar l'assessorament als municipis, l'eficiència energètica, la prevenció a causa de la pandèmia o l'obertura de noves oficines de gestió tributària”.\nMolina ha explicat que es recorre a altres administracions quan no hi ha personal qualificat en la Diputació per a exercir determinats treballs que formen part de l'Oferta pública d'ocupació (OPE) de 2019, i ha assegurat que els sindicats “han tingut la informació necessària, encara que no sempre és possible arribar a un acord amb tots”.\nPer part seua, el portaveu de la Vall ens Uneix, Joan Sanchis, ha donat un vot de confiança a l'equip de govern provincial en la modificació de l’RPT, esgrimint que “totes les administracions tracten de resoldre el tema de les necessitats laborals de la millor manera possible”.\nLa reflexió de Gaspar ha tancat el debat sobre la modificació de l’RPT, aprovada per PSPV, Compromís i La Vall en els primers compassos d'un ple històric per diversos motius, entre ells el de ser la primera institució valenciana que torna a la normalitat amb una sessió 100% presencial després de la pandèmia. També ha resultat nou l'escenari del ple, que en esta ocasió ha sigut la Sala Alfons el Magnànim de la Beneficència, propietat de la Diputació.\nEl que no ha canviat és l'aposta ferma del president Gaspar i l'equip de govern en la lluita contra la violència de gènere. Després de recordar a Mª Belén, Josefa i Annick, “assassinades a les mans de tres miserables covards”, Toni Gaspar ha insistit que la institució que dirigix “no acceptarà com a normalitat estes morts ni les 238 detencions registrades durant l'estat d'alarma per violència masclista”.\nEl ple de juny ha aprovat a més l'ampliació de terminis per a la justificació de les obres del SOM 18/19 i el IFS de 2018, amb la finalitat de facilitar als municipis la tramitació i execució d'estes actuacions de millora als pobles de la província. El vicepresident i diputat de Cooperació, Carlos Fernández Bielsa, ha agraït a tots els grups la unanimitat a l'hora d'atendre la “petició de la immensa majoria d'alcaldes i alcaldesses”.\nD'esta manera, el termini per a justificar els projectes del Pla de Serveis i Obres Municipals de 2018-19, que finalitzava el 20 de juliol, s'amplia fins al 27 d'octubre, i el termini de justificació de les obres del Pla d'Inversions Financerament Sostenibles de 2018 s'amplia del 6 de juliol al 12 d'octubre. En tots dos casos, la prolongació respon als 99 dies que ha durat l'estat d'alarma.\nLa sessió plenària de juny en la Diputació de València s'ha tancat amb la lectura d'una declaració institucional, signada per tots els grups després de la moció presentada per Ciutadans, sobre l'execució de les alternatives proposades en l'informe Cedex per a les platges de Tavernes de la Valldigna.


Joves de Mallorca per la Llengua presenten les activitats d'enguany\n03 març 2021 22:22\nL'humorista Toni Albà posà l'humor a l'acte en el Teatre de Lloseta\nJoan Sampol | 12 octubre 2007\nDesprés de la polèmica dels últims dies amb la crema de fotos del rei i encara que molts pensaven que a l'acte d'ahir de Joves de Mallorca per la Llengua al Teatre de Lloseta s'iniciarien activitats similars a les ocorregudes a Girona, res més lluny de la realitat. L'actor i humorista Toni Albà va realitzar una actuació esplèndida amb les seves imitacions i el Teatre de Lloseta es va omplir de rialles.\nL'acte va començar amb la presentació del nou curs, el catorzè, de Joves de Mallorca per la Llengua, on els portaveus d'aquesta associació, Sebastià Maimó i Toni Moyà, van explicar les propostes i activitats que es realitzaran aquest any. La principal novetat és que els joves pogueren elegir, a través d'una votació, si realitzar l'Acampallengua o el Correllengua. Els joves van parlar i habemus Acampallengua.\nEls dos portaveus van agrair la tasca que realitzen any rere any els voluntaris en l'organització de les activitats, com col·loquis en els instituts sobre la llengua catalana i colònies lingüístiques, sense oblidar el Correllengua i l'Acampallengua. També van anunciar la realització d'una marató fotogràfica als carrers de Palma.\nDesprés va arribar el moment estel·lar. Un Toni Albà genial va sortir a escena caracteritzant el papa Benet XVI, José Montilla, Carod-Rovira, José María Aznar i, per tancar l'actuació, el rei d'Espanya. El monarca va explicar als assistents com fregir un ou i totes les hores de treball que va dedicar a aquesta tasca. Després d'aconseguir obrir l'ou i descobrir que no és un producte de la gallina, sinó que vénen d'unes caixes grises en sis unitats, va esperar que arribàs la cuinera per encendre els fogons. «Va sortir un foc blau, com la meva sang, amb el qual no s'han de cremar les meves fotos», va fer broma el monarca. També van saltar les rialles quan el rei va tornar a fer broma «el castellà mai no ha estat imposat i quan es va conquerir Amèrica els nadius ja parlaven un castellà a l'estil més pur aragonès».Després va arribar l'actuació del grup de hip-hop At-Versaris, que va tancar l'acte i es va donar a conèixer el resultat de la votació per decidir la gran activitat anual. L'elegida va ser l'Acampallengua per àmplia majoria.


Alfonso Rodríguez reelegit Secretari General dels Socialistes de Calvià amb l’objectiu de revalidar la batlia el 2023 – SocialistesdMca\nA l’assemblea hi ha assistit la Secretària General de la Federació Socialista de Mallorca, Catalina Cladera, el secretari d’Organització del PSIB-PSOE, Cosme Bonet, i el Secretari General dels Socialistes de Palma, José Hila\nEls Socialistes de Calvià han elegit la nova direcció del partit aquest dissabte i han tornat a donar la seva confiança a Alfonso Rodríguez que continua al capdavant de l’Agrupació Socialista de Calvià amb el 79,5% dels vots. Una elecció que s’ha fet durant l’assemblea de l’agrupació on la militància podria triar entre dues candidatures.\nD’aquesta manera, el Secretari General dels Socialistes de Calvià, Alfonso Rodríguez, ha volgut agrair a tota la militància socialista de Calvià el seu vot de confiança i s’ha compromès a “començar a treballar des de ja amb tota la nova executiva per millorar i continuar transformant la vida de la gent, però, fonamentalment, d’aquells que tenen més dificultats”.\nPer la seva banda, Cladera ha volgut posar en valor la feina feta durant aquests anys al municipi de Calvià i ha exposat que “he vist molta unitat, però no ens podem confiar i hem de fer que el municipi de Calvià es tenyeixi encara més de vermell”, i hi ha afegit que “no hem de permetre que la l’extrema dreta avanci ni un mil·límetre”.\nAixí, Cladera ha expressat que “nosaltres som l’únic partit que pot aturar a la ultradreta perquè ells estan amenaçant tots els avenços que hem aconseguit fins ara”, a més a més la Secretària General ha incidit que “cada vegada que hi ha un socialista a les institucions, hi ha un nou dret que es consolida i no podem deixar que aquests drets es perdin”.\nLa nova executiva dels Socialistes de Calvià està formada per un total de 17 persones amb experiència, renovació i joventut que tenen com a principals objectius fer més fort el partit a Calvià i revalidar la batlia el 2023. Així, a Rodríguez li acompanyen el secretari d’Organització, Juan Recasens; el secretari de Comunicació, Joan Méndez; la secretària de Política Municipal, Luisa Zian; el secretari de Formació, Emir Al-Hasani; la secretària d’Igualtat, María Peñarrubia.\nA més del secretari de Turisme Sostenible, Enrique Guerrero; la secretària de Moviments Socials, Mercedes Villar; la secretària de Transició Ecològica, Ariadna Carigüela, i els i les vocals Juan Cuadros, Marta de Teba, Nati Francés, Xisco Guarí, Antonio Lázaro, Jabo, Molina, Paquita Muñoz i Bárbara Portells.\nAnterior\tEls socialistes de Felanitx presenten una iniciativa per prolongar fins al 31 de desembre de 2022 la suspensió de les tarifes d'ocupació de la via pública\nPròxim\tEls Socialistes de Sóller denuncien que el batle acumuli 5 persones amb dedicació exclusiva i tingui aturada l’activitat de l’Ajuntament


Quico Sallés omple la Biblioteca Dos Rius en la presentació del seu llibre sobre l'1-O - Osona\nQuico Sallés omple la Biblioteca Dos Rius en la presentació del seu llibre sobre l'1-O\nDimecres, 18.4.2018 15:30h\nEn el marc de la Setmana de la República que ERC organitza a la comarca d'Osona, els republicans de Torelló van organitzar una presentació del llibre de Quico Sallés "On eres l'1-O?".\nEl popular periodista, cronista de la política nacional, actualment al digital "El Món" i col.laborador a TV3 i a Catalunya Ràdio, va omplir la biblioteca de veïns de Torelló, que van escoltar i molts d'ells van participar de l'acte, a l'entorn del llibre, que gira al voltant de l'1 d'octubre, un episodi "sagrat", en paraules de Sallés.\nVa presentar l'acte, el portaveu d'ERC-JpT a l'ajuntament de Torelló, Jordi Casals, que va dir que "aquest llibre, que explica les vivències com a periodista i com a ciutadà, de Quico Sallés, a mesura en què vas avançant en la seva lectura, et transporta a l'experiència viscuda aquella jornada". "És una lectura que t'ajuda a entendre el moment i també és una lectura altament emocional".\nPer la seva banda, Quico Sallés va explicar alguns detalls del llibre, com ara la seva experiència viscuda al seu poble, Sant Joan de Vilatorrada, que va ser un dels pobles violentats per la policia espanyola, on per exemple van "atonyinar de valent" a Jordi Pessarrodona, regidor de la localitat, i que és el pallasso que es va fer una fotografia amb un nas vermell al costat d'un guàrdia civil als fets del 20 de setembre. El periodista també va explicar episodis "a Palau", que ajuden a explicar la prèvia d'aquella jornada i la mateixa.\nDesprés de les paraules de Sallés, el públic va participar, comentant aquella jornada i reflexionant sobre el moment present i el futur del país. Finalment, l'autor va signar i dedicar exemplars del llibre que es assistents van poder comprar.\nTambé cal dir que es van recollir diners per la caixa de solidaritat pels presos i exiliats i les seves famílies


Música balear per les festes de Gràcia\n22 abril 2021 19:29\nCinc grups de l'Arxipèlag varen formar part del VII Festival Illes en Concert que se celebrà a Barcelona\n20 agost 2005\nEstanis, Peter Colours, Casa Rusa, Kard's Piken i The Nash varen participar en el VII Festival Illes en Concert a Barcelona, el qual se celebra anualment durant les festes del barri de Gràcia. L'escenari escollit va ser la Plaça Joanic i no la Plaça del Sol d'anys precedents, ja que aquesta darrera permetia una menor assistència de gent.\nL'organitzador del festival, Josep Lluís Benejam, va presentar els grups i va confessar que «s'està negociant perquè el festival també se celebri a València, ja que és la ciutat amb més concerts».\nL'espectacle començà amb l'actuació del solista mallorquí Estanis, guanyador fa dos anys de la «Tabaiba de Oro» a la millor cançó melòdica del Festival de Tenerife. Recentment ha publicat el seu primer treball discogràfic: «A solas». A continuació actuaren els eivissencs Peter Colours, amb sons dels anys 60 i 70 i evidents influències britàniques.\nSeguidament, Casa Rusia va presentar temes del seu darrer treball, «La casa en sí», molt guitarrer. Els manacorins Kard's Piken oferiren el seu repertori de pop-rock en català. Finalment, The Nash va tancar la festa musical amb temes interpretats pel seu líder, John Tirado, cantant, guitarrista i compositor. Aquest artista és un dels trets més distintius del grup, ja que aporta un so molt americà.\nEl Festival Illes en Concert, subvencionat pel Govern, l'Ajuntament de Barcelona, Sol Melià i Air Berlin, pretén servir de plataforma als nous conjunts de música perquè tinguin l'oportunitat d'accedir a nous mercats, més enllà de l'Arxipèlag. Les bandes participants foren triades a través d'una convocatòria pública realitzada amb un comitè de selecció, el qual escoltà les seves maquetes.


Inscripcions obertes a la Fisiocrem Cursa de Nassos 31/12/18 | notícies - Cursa dels Nassos\nLa Cursa dels Nassos es disputarà el 31 de desembre a les 17: 30h i continuarà amb el tradicional recorregut de 10 quilòmetres. La prova forma part de les curses de la Challenge 10K, la lliga de curses de 10 quilòmetres de Barcelona i la Lliga Championchip.\nL'organització ha obert ja el termini d'inscripcions per a la Cursa dels Nassos 2018. Les inscripcions es poden fer a través de la pàgina www.cursadenassos.barcelona amb un màxim de 14.000 inscrits. Hi podran participar majors de 16 anys.\nAquelles persones que s'inscriguin durant el mes de setembre, entraran en el sorteig de diferents obsequis dels patrocinadors.\nAl llarg de les setmanes prèvies, es programaran fins a 24 entrenaments. Els inscrits, també podran seguir per la web els diferents plans d'entrenament per nivells, que s'han dissenyat específicament.\nL'última edició, també va deixar una dada a tenir molt en compte com la gran participació de dones, amb més d'un 29%, el percentatge més alt de la història de la cursa.\nLa Fisiocrem Cursa dels Nassos 2018 està organitzada sota la batuta de l'Ajuntament de Barcelona i la direcció executiva de la Sansi, amb el patrocini de marques consolidades entre elles Fisiocrem, Ibercaja i Joma.


1820 S’ANY DE SA PESTA. Capítol 9 | card.cat\n1820 S’ANY DE SA PESTA . Son Servera, Artà, Capdepera i Sant Llorenç.\nJUNY: L’EPIDÈMIA ARRIBA AL SEU CLÍMAX (2)\nCapítol 9 – INTRODUCCIÓ\nEn el tema anterior plantejàvem dos dels temes més preocupants en què es troben les autoritats sanitàries a mesura que transcorre el mes de juny:\nl’alt augment dels contagiats i morts\nl’expansió que tindrà l’epidèmia als pobles del voltant\nEn aquest capítol afegirem altres dos problemes que porten de cap a les autoritats: els enterraments i l’ordre públic, encara que els dos van de la mà. Arriben a convertir-se en un problema tan greu i difícil de resoldre que pràcticament fins a finals de mes no trobaran una solució eficaç.\nENTERRAMENTS: un problema que desestabilitzarà l’ordre públic\nUn altre tema controvertit i molt preocupant, al llarg del juny , és la manca de fossers a Son Servera i Artà. El problema dels enterraments arribarà a ser tan insostenible que es convertirà en el causant de molts dels conflictes que es donaren aquells dies.\nGairebé durant tot el mes de maig la situació estava controlada, però serà a partir de l’última setmana del mes i a mesura que va passant el juny, quan el problema cada cop es va fent més gran, ja que el nombre de morts sense poder ser enterrats es va incrementant. No hem d’oblidar que hi ha dies en què es supera la quarantena de morts.\nAl tractar-se de morts de pesta i essent cada un d’ells un focus infecciós potencial el trobar enterradors en converteix en una tasca quasi bé impossible.\nEls consistoris d’Artà i Son Servera ho intenten tot: des de pujar els salaris fins a amenaces que poden arribar a la pena capital. Però són molt pocs els que es deixen convèncer, saben que és una feina d’alt risc on la majoria acaben contagiats.\nL’inspector del cordó, en un ofici que envia a la Junta Superior, se’n fa ressò d’aquest problema: “les dificultats a Son servera i Artà per assistir als malalts i enterrar els morts… son moltes i massa temps els què es queden sense enterrar” (1)\nTambé ho farà el doctor Lliteras, tot just ser nomenat cap sanitari de Son Servera, en una carta que envia a la Junta escriu:\n“…Repite que se le remitan cantidades de azufre, sal,\nácido sulfúrico y ,si fuera possible, ocho sepultureros“ (2)\nMort del Doctor S.Nebot: la tensió es dispara!\nDins tot aquest ambient enrarit en què es viu, la mort del Doctor D.Serafí Nebot el dia 2 de juny, serà un dels detonants que faran créixer aquest clima d’embogimemt que es va creant dins Son Servera . Al saber que el seu propi metge ha sigut una de les víctimes provoca un fort impacte, no sols entre els serverins, sinó també dins els altres facultatius. Cal fer esment que el mateix dia de la mort de Dr. Nebot han arribat ,des del convent d’Artà, cinc religiosos franciscans per ajudar en les tasques d’assistència als malalts. Almenys la seva presència serà un bàlsam per posar una mica de consol i esperança en aquells dies tan foscos.\nA mesura que passen els dies, i cada cop més acorralats per la pesta i la mort, la crispació, el desànim i l’agressivitat es fan més presents. S’arriben a unes situacions psicopatològiques tan greus que en unes altres circumstàncies ens repugnarien. Un exemple és el cas que ens conta D.Pedro Servera parlant ”de un padre que a pedrades ahuyenta a su pequeño hijo convaleciente que quiere acercársele” (3).\nAquesta barreja entre pànic i instint de supervivència provoca tal passivitat o resistència davant les ordres de les autoritats sanitàries que hi ha moments en els quals la situació es fa incontrolable. Molts sols es guien per una idea fixe: escapar. Fugir d’aquell infern abans que la mort els hi toqui a la porta.\nEl doctor Pasqual i altres facultatius fugen de Son Servera\nNo sabem ben bé el què passa aquells primers dies de juny a Son Servera, però ben segur que la situació no està del tot controlada. Tot plegat se’ls hi està escapant de les mans. Els serverins no fan cas de les ordres i entre els metges i el consistori les relacions cada cop són més tenses.\nLa crispació dels metges arribarà a tal punt que el 2 de juny, el mateix dia de la mort del doctor Nebot, la majoria d’ells, encapçalats pel doctor Pascual, fugen de Son Servera per anar a treballar amb els malalts d’Artà. Els metges recriminen al Consistori de què no fa cas de les seves disposicions i ordenances.”…porque el ayuntamiento no daba ejecución a sus providencias,y para salvar a Arta de la catástrofe que le amenazaba”(4)\nEl Dr. Pascual i els seus col·legues no podran arribar al seu destí ja que les justícies d’Artà no els hi deixen entrar. Per això és queden a una caseta de Son Catiu, a la vora del cordó entre Son Servera i Artà, a l’espera de notícies.\nMolts pocs dies després els metges fugitius reben una ordre de la Junta Superior on se’ls obliga, sota pena de mort, que retornin a Son Servera i es posin a la disposició del nou cap de Sanitat, el Dr. Lliteras (en substitució del Dr. Pasqual).\nEl doctor Lliteras ha sigut l’únic facultatiu que ha recolzat i, a la vegada defensat, la política sanitaria del Consistori. En una carta molt dura que envia a la JSS escriu que l’Ajuntament fa tot el què pot i acusa als metges que han fugit que l’han deixat sol per atendre tot el poble.\nCal assenyalar en aquest punt que aquest conflicte sobre la culpabilitat o no dels fugitius ja no es resoldrà. Amb la mort del Dr.Pasqual el 14 de juny, la JSS no volgué obrir una investigació tal com havia promès, ni al final de l’ epidèmia.\nSi segueix el desordre i la desobediència Son Servera serà i incendiat!\nMentrestant la tensió cada cop va en augment i la situació es fa tan incontrolable que davant les queixes constants de les autoritats sobre el que passa a Son Servera ,la JSS ,en la seva reunió del 8 de juny, encarrega a D.Antoni Servera que escrigui una carta a l’Ajuntament de Son Servera amenaçant a la població. Aquest es l’encàrrec:\n“ Se encargó a D.Antonio Servera escribiese en mallorquín\nal Ayuntamiento de Son Servera, conminándolo que si sus\nvecinos no se prestan a las disposiciones de las justicias\nse incendiará el pueblo” (5)\nÉs curiós veure com s’específica que l’escrigui “en mallorquín”. La Junta sap que el poble no entén el castellà i l’objectiu de la carta és transmetre aquesta amenaça als serverins: fer-lis entendre que si no posen fi a la desobediència davant les autoritats sanitàries, les represàlies poden ser molt greus.\nAquestes amenaces no acabaran amb el problema, com tampoc es crema el poble.\nCom respon la JSS a tots aquests problemes?\nLa JSS s’adona que la solució no és tan sencilla, perquè molta gent ha arribat a un punt en què els càstigs o amenaces són el més petit dels seus problemes. El què cal és donar una resposta més global i que respongui als problemes reals que en aquests moments pateixen els serverins i que comencen a ser importants a Artà.\nAra la Junta, esperonada per la necessitat, intensificarà la cerca de solucions als problemes que s’han esmentat.\nAlguns creuen que el millor seria encarregar aquesta tasca a presidiaris. Hi ha oficials que s’ofereixen a entrar a Artà i Son Servera amb un grup de presidiaris a les seves ordres.\nLa Junta creu que aquesta és la millor solució per tallar d’arrel el problema, però és una decisió molt delicada. Enviar presidiaris armats a unes poblacions deshabitades i amb propietats abandonades comporta molts riscos.\nAbans de donar el vist i plau a aquesta solució opten per tantejar alternatives. Per aquest motiu consulten a les ordres religioses per si algun dels seus membres estarien disposats a desplaçar-se als pobles infectats per enterrar els morts, ajudar als malalts i, de pas, donar un cop de mà per aixecar l’estat d’ànim. Per sort, els carmelites i els caputxins accepten l’encàrrec.\nCaputxins i carmelites acepten el repte\nEl dia 14 arriben a Son Servera dos frares carmelites amb la missió de fer-se càrrec dels malalts i enterrar els morts. La seva tasca fou intensa, excel·lent i molt efectiva; però no són suficients ni estan preparats per fer front a tota la problemàtica que hi ha. La seva estada no arribarà ni al mes, ambdós moriran contagiats: el pare Joan Planes el 27 del mateix mes i el pare Antoni Ferran el 8 de juliol.\nA Artà, els qui s’hi desplacen són cinc frares caputxins i tres frares llecs amb el mateix encàrrec que a Son Servera: enterrar els morts i assistir als malalts. Alguns d’ells foren víctimes del contagi i els que resistiren romangueren a Artà fins al final de l’epidèmia.\nArriben quatre maonesos “vacunats”\nEn les mateixes dates que els religiosos estan treballant a la zona confinada també s’hi han desplaçat quatre homes procedents del llatzeret de Maó, enviats pel cònsol francès en aquella illa. Dos d’ells van a Artà i els altres dos a Son Servera. La particularitat és que a tots quatre, un any abans a Tànger, se’ls hi havia inoculat el pus bubonari d’empestats. Amb aquesta “vacuna” es senten segurs i per això s’entreguen a la tasca sense massa mesures de seguretat. Amb molt poc temps els quatre moriran, tres de la pesta i el quart serà afusellat per haver violat, en una casa del carrer de les creus, una al·lota infectada.\nEls presidiaris entren a Son Servera i Artà\nAquestes solucions no convencen ni a les autoritats serverines ni artenenques; creuen que són importants però insuficients. Per això des de les Juntes locals de Son Servera i Artà continuen insistint a la JSS en la demanda de més auxili, que deixin entrar a les tropes de presidiaris que estan retingudes a les portes del cordó.\nDavant les continues pressions i al comprovar com les altres solucions han fracassat, encara són molts els morts sense enterrar i molts els malalts amb algun símptoma,que pel temor a ser internats al llatzaret o a l’hospital,no acaten les ordenances sanitaries , a finals de juny la Junta Superior donarà el seu permís a l’entrada dels presidiaris a Son Servera i Artà\n.L’expedició es dividida en dues seccions d’uns deu presidiaris cadascuna i comandada per un oficial i alguns soldats voluntaris, amb l’objectiu de fer complir les lleis sanitàries i les disposicions del govern i, a la vegada,encarregar-se de què cap mort quedi sense enterrar.\nA canvi s’ofereix als presidiaris que sobrevisquin, un cop acabada la seva missió que durarà fins després del expurgament, la llibertat total i 200 reals de gratificació.\nEls presidiaris han sigut escollits personalment per Antonio Canela, que fou el primer oficial en oferir-se voluntari per aquesta tasca i dissenyar l’estratègia i els objectius.Aniran armats i actuaran sota les ordres del seu cap.\nEn pocs dies no queda cap cos sense enterrar i es comença a posar ordre dins aquell caos.\nServera Nebot , La Peste bubónica pàg. 24.\nServera Nebot La peste. pàg. 30


Votar contra l'acatament d'una sentència - Jornal.cat - Blogs de Jornal.cat\nDijous, 23.2.2012 12:45h\nFa un mes vam escriure un article amb el provocador títol de "Complirà l'estat espanyol amb la sentència del Tribunal Suprem sobre l'IRPF? ", que obligava a territorialitzar els recursos per a les entitats socials. Algú es podia preguntar com és possible sospitar que en un estat de dret les sentències no es compleixin.\nUnes setmanes després vam reproduir el reportatge "0,7% IRPF: la polèmica no ha fet més que començar". Algú es podia preguntar com és possible que les més importants entitats socials espanyoles siguin partidàries del desacatament legal.\nAra resulta que el Congrés dels Diputats i les Diputades ha rebutjat una moció que demanava l’acatament de la Sentència del Tribunal Suprem que obliga a transferir a la Generalitat aquests recursos (vots en contra per part de les tres forces nacionalistes espanyoles: PP, PSOE i UpyD). Algú es podria preguntar com és possible que un parlament voti contra l'acatament d'una sentència.\nLa Taula del Tercer Sector considera incomprensible que el Congrés hagi debatut i votat el compliment d’una sentència judicial i, encara més, alguns partits hi hagin votat en contra. Aquest organisme planteja que el nou model que ara correspon pactar ha de garantir l’estricte compliment del que estableix la sentència del Suprem, i alhora permetre la viabilitat futura de les organitzacions estatals del Tercer Sector que fins avui s’han vingut beneficiant d’aquests recursos. La Taula del Tercer Sector, que agrupa prop de 4.000 organitzacions socials de Catalunya, considera que és urgent que, en compliment de la recent Sentència del Tribunal Suprem que obliga l’Estat a transferir a la Generalitat els recursos del 0,7% de l’IRPF per a finalitats socials, el Govern espanyol, el Govern de Catalunya i les organitzacions del Tercer Sector s’asseguin a parlar per pactar un nou model de gestió d’aquests fons.


Wikiloc | Ruta Montsec d'Estall: Estopiñan-Montfalcó-fet-finestres-Estopiñan\nMontsec d'Estall: Estopiñan-Montfalcó-fet-finestres-Estopiñan\n140309 ESTOPIÑAN-FET-FINESTRES-MURALLA XINESA (btt)\nVista 226 vegades, descarregada 9 vegades\nRuta molt complerta de bon Btt. Sortim d'Estopiñan direcció Caserres (poble abandonat) amb un entorn molt curiós. Creuem un riu on ens mullarem els peus i passem per Antenza. Passat el poble a la dreta comença una llarga i dura pujada per pista, en bon estat, fins a Mas Quintillà. Llarg descens amb algun repetxo passant pel poble abandonat d'Estall fins al refugi de Montfalcó. Ens atansem a visitar l'ermita de Santa Quiteria amb molt bones vistes. sortim de Montfalcó, a uns 300 mts. a la dreta agafem el corriol que porta a Fet. El primer tram és bastant ciclable, algunes pedres pel cami però es baixa bé. Sortim a una pista que va pujant suau fins agafar el segon tram de corriol-trialera direcció Fet. Aquest tram és menys ciclable, hi ha uns 100 metres que haurem de fer a peu primer baixant i després pujant. El corriol es transforma en una pista una mica pedregosa que va pujant amb bastanta inclinació fins a Fet (3er poble abandonat). A la sortida del poble a l'esquerra agafem el corriol que porta a Finestres. Son uns 5 km de corriol força pedregós peró molt bonic, puja-baixa, entre un 75 o 95 % ciclable, depenent del nivell. Arribem a Finestres (4at poble abandonat), a partir d'aquí tot pista, primer pujada suau borejant el pantà i després forta baixada fins al pont de Penavera. D'aquí a Estopiñan va pujant suau uns 7 km fins al punt de partida.\nRuta recomanable per fer sense pressa, visitant els pobles. Millor a la primavera o tardor. Preveure l'aigua, hi ha pocs punts on agafar-ne. Magnifiques vistes del pantà de Canyelles i congost de Montrebei.\nencantat de trobar-te i seguir-te. M'apunto aquesta ruta que fa temps que vull fer.\nHola, ha trobat interessant aquesta ruta Montsec d'Estall: Estopiñan-Montfalcó-fet-finestres-Estopiñan https://ca.wikiloc.com/rutes-btt/montsec-destall-estopinan-montfalco-fet-finestres-estopinan-12970257 Salutacions, Wikiloc | Rutes del Món


Raffel Pages Rubí: Col·lecció Cosmopol. Objectiu: sentir-nos vius!\nCol·lecció Cosmopol. Objectiu: sentir-nos vius!\nHa arribat l'hora de recuperar, reinventar i redimensionar les nostres necessitats... posem per davant el nostre benestar, el plaer, les sensancions i les emocions de tota la resta. Tenim la necessitat de nodrir la nostra felicitat mitjançant coses tan bàsiques com el riure... avui en dia, les noves drogues són: els amics, el sol, l'esport, divertir-nos i aprofitar al màxim el temps lliure... sentir-nos vius! Però tot dins l'entorn d'una ciutat digital.\nEls looks de Cosmopol transmeten individualitat i confiança: les formes dels cabells són simplificades, les línies netes i les ondulacions suaus per a un resultat relaxat i al mateix temps ultrasofisticat. Looks amb propostes senzilles, on la barreja de textures aporten pinzellades de moderna senzillesa. El color juga amb els tons... els relleus són subtils i la translucidesa poètica provoca un joc de llums.\nSi parlem dels colors, és com si tornéssim a la nostra infantesa... els colors guix es fusionen i difuminen per crear combinacions suaument localitzades i atractives, tant per al cabell com per al maquillatge. Ulls i llavis són maquillats de manera delicada i difuminada. Els tons subtils i poèticament translúcids s'uneixen a una pell que reflecteix una brillantor de radiant encant.\nReinventa la teva personalitat!\nDóna un toc de color al teu cabell!


6È EDUCACIÓ PRIMÀRIA CURS 20-21: de febrer 2018\nFEIM ACTIVITATS AMB EL POLICIA TUTOR\nEl policia tutor és una figura mediadora essencial per a conèixer possibles problemes dels infants, respecte a temes de seguretat ciutadana, educació cívica, viària, mediambiental...\nA la nostra escola comptam amb un policia tutor molt engrescador i implicat en la seva tasca que quinzenalment es desplaça a la nostra escola per solventar possibles problemes que hagin pogut sorgir.\nDe la mateixa manera, amb ell feim moltes activitats. La primera la férem sobre les xarxes socials. Un tema que està a l'abast de tots i de cada vegada comença en edats més primarenques. Per a fer aquesta activitat ens despleçàrem a l'auditori.\nUna segona activitat que hem fet amb el policia tutor ha estat sobre l'educació vial. Ens va explicar el significat dels senyals de trànsit segons la seva forma i després n'analitzàrem unes quantes de manera conjunta.\nMoltes gràcies Pedro pel teu esforç i paciència.\nEsperam impacients la teva pròxima visita.\nPublicat per Maria Agnès Sampol a 9:38 Cap comentari:\nEn el projecte de naturals sobre l'ésser humà i la salut, parlàrem de les diferents etapes de la vida. Aleshores, aprofitàrem per dur a l'escola fotografies de familiars nostres.\nDesprés les haguérem de situar en quin moment de la vida es trobava cada familiar tenint en compte les característiques de les diferents etapes.\nPublicat per Maria Agnès Sampol a 12:56 Cap comentari:\nDesprés de fer un intens estudi sobre l'univers va arribar el moment d'elaborar el treball final del projecte: la maqueta d'un Sistema Solar.\nMirau quins resultats més espectaculars:\nMoltes gràcies famílies per la paciència i l'ajuda que vàreu donar!\nDesprés, amb tots els Sistemes Solars vàrem preparar una exposició per a les nostres famílies!\nAprofitàrem per explicar-los breurement tot el què havíem après sobre l'Univers.\nFinalment, vàrem preparar una senzilla exposició oral pels nins de primer de la nostra escola, aprofitant que ells també havien fet un projecte molt similar al nostre.\nFou tot un èxit! Enhorabona als valents que ho varen voler explicar.\nPublicat per Maria Agnès Sampol a 12:38 Cap comentari:\nEls alumnes de tercer de primària realitzàrem una entrevista un dimarts de mercat.\nEn aquesta activitat hi hagué una feina prèvia de preparar en grup cooperatiu les preguntes que faríem. Alguns les prepararen per fer als venedors de les paradetes i d'altres a la gent que va a comprar.\nLa segona part de l'activitat la férem al mercat. El mateix grup cooperatiu es dirigia al venedor o a una senyora que comprava per fer-li les preguntes.\nAprenguérem a ser cordials amb la gent (saludar, demanar correctament les preguntes, donar les gràcies) i com no, en cada grup hi havia uns responsables de prendre nota del que anaven responent els entrevistats.\nLa tercera part de l'activitat la férem dins l'aula. Consistí en fer una petita valoració de com havia anat l'entrevista i quins resultats havíem obtingut.\nDurant les entrevistes coneguérem algunes curiositats: un venedor ens va dir que de jove havia estat membre d'un grup de música. Posàrem en comú que gairebé tots els venedors a més de montar la paradeta a Porreres, també solen anar a altres pobles a vendre.\nEns adonàrem que la majoria de la gent anava al mercat per comprar aliments com: fruita i verdura.\nPublicat per Maria Agnès Sampol a 11:51 Cap comentari:


Villa Morfeas Paralia Katerinis Grècia - Ofertes d'hotels amb els MILLORS DESCOMPTES EN LÍNIA\nParalia Katerinis Apartaments\nParalia Kalitheas, Paralia Katerinis, Paralia Katerinis, Grècia, 60100 - Veure al mapa\nMés informació sobre Villa Morfeas\nPer als viatgers què vulguin captar les imatges i els sons de Paralia, Villa Morfeas és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nVilla Morfeas també ofereix moltes instal.lacions per enriquir la seva estada a Paralia. A l'hotel s'hi pot gaudir d'unes comoditats de primera classe com Zones públiques amb Wi-Fi, aparcament de cotxes, lloguer de bicicletes, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Villa Morfeas.